บุฟเฟต์ราคาประหยัดของ Narai Pizzeria ราคาหัวละ 219 บาท + (ถ้ารวม Vat คนละ 234 บาท) จำกัดเวลา 1 ชั่วโมงครึ่ง บุฟเฟต์นี้เหมาะสำหรับคนชอบแนวพิซซ่า สปาเกตตี้ อาหารอาจไม่หลากหลายเหมือนบุฟเฟต์นานาชาติ แต่ในแง่ของความคุ้มเทียบกับราคาถือว่าผ่าน

ร้านตั้งอยู่ชั้น 2 (ชั้น F1) ของ Union Mall  วิธีการเดินทางลงบีทีเอสหมอชิต แล้วต่อใต้ดินมา 1 สถานีลงสถานีพหลโยธิน ก็ถึงห้างแล้ว

บุฟเฟต์เป็นบริการตักเองทั้งหมด ยกเว้นของหวานอย่างฮันนี่โทสต์ต้องสั่ง ให้ดีเผื่อเวลา 15 นาทีในการทำ เอาเป็นว่ากะเวลาครึ่งชั่วโมงก่อนหมดสำหรับการสั่งของหวาน

น้ำมีบริการให้กดทั้งกาแฟเย็น ชามะนาว น้ำพันช์ น้ำอัดลม เอสโคล่า กาแฟเย็นหวานหอมอร่อยดี ไม่เข้มข้นมากเกินไป

พระเอกอยู่ที่พิซซ่า ที่ค่อย ๆ ทยอยทำออกมาเรื่อย ๆ เพื่อความสดใหม่ ไม่ให้แข็ง หรือเย็นเกินไป หน้าฮาวายเอี้ยน โรยด้วยสัปปะรด แฮม ชีส หอมอร่อยดี ตัวแป้งหนานุ่มไปนิดนึง ถ้าบางกรอบอีกนิดจะโอเคเรย แต่ตอนที่ตักเพิ่งเสร็จออกมาใหม่ ๆ ร้อน ๆ กำลังดีเลย

ซุปข้าวโพด หอมมัน ไม่ข้นจนเกินไป ซดแล้วลื่นคอดี นอกจากนี้ยังมีซุปเห็ด ซุปต้มยำให้เลือกตักด้วย

สปาเกตตี้ขี้เมาไก่สับ อกไก่สับผัดใบกระเพรารสชาติเข้มข้นดี ตักราดสปาเกตตี้ต้องราดน้ำให้ชุ่มเพิ่มความเข้มข้น

ขนมปังกระเทียม หอมกลิ่นเนย ขนมปังนิ่มไม่แข็งกรอบ

ไก่ทอด เป็นไก่รสเผ็ดแซ่บนิด ๆ

นอกจากนี้ยังมีโซนสลัด และซูชิ แกงเขียวหวาน และของกินเล่นอย่างไส้กรอก ไส้กรอกอีสาน สปาเกตตี้โบโลเนสหมู ให้เลือกตักอีกด้วย เรียกว่าบุฟเฟต์ราคานี้คุ้มสุด ๆ